צופית צהובת-בטן

צופית צהובת בטן (שם מדעי: Cinnyris venustus) היא מין של עוף מהסוג צופית ממשפחת הצופיתיים. היא חיה בארצות הטרופיות של אפריקה שמדרום לסהרה.

אלו צופיות קטנות באורך של 10 ס"מ ולזכרים יש ראש, עורף וכתפיים ירוקים מבריקים והחזה סגול, הכנפיים והזנב חומים בהירים והבטן (כפי ששמו מרמז) צהובה, אם כי נצפו גם פרטים בעלי בטן לבנה או כתומה. הנקבות לעומת הזכרים חומות עם בטן צהובה וגרון לבן. המקור מותאם לפרחים צינוריים מהם הצופית שותה צוף.

תפוצת הצופית היא באפריקה המשוונית. בנוסף לצוף היא תאכל גם חרקים ועכבישים שונים אותם היא חוטפת בעודה באוויר. את הפרחים לעומת זאת היא שותה כשהיא עומדת על ענף, זאת בניגוד לקוליבריים מדרום אמריקה הדומים לצופיות, היכולים לרפרף באוויר.

תת-מינים 
C. v. venustus 
C. v. falkensteini 
C. v. fazoqlensis
C. v. igneiventris 
C. v. albiventris

גלריה

קישורים חיצוניים 

 צופית צהובת בטן, באתר beautyofbirds

הערות שוליים

בעלי חיים שתוארו ב-1799
טקסונים שתוארו בידי ג'ורג' שו
צופיתיים
טנזניה: עופות
עופות הסוואנה האפריקנית